《袁性之自号为湖山遗老曩和予北征绝句因与其族人赴举复见访坐间求书湖山隐居扁榜因为著语》
宋代·许及之

湖山本为吾侪设，家世今为隐者居。岁稔石田犹可饱，诗成霜叶正堪书。

因观后进鏖勍敌，肯访閒人款敝庐。醉觅扁颜吾敢靳，和篇曾枉百砗磲。

作者简介：许及之（？～一二○九），字深甫，温州永嘉（今浙江温州）人。孝宗隆兴元年（一一六三）进士。淳熙七年（一一八○）知袁州分宜县（明正德《袁州府志》卷六）。以荐除诸军审计，迁宗正簿。十五年，为拾遗。光宗受禅，除军器监、迁太常少卿，以言者罢。绍熙元年（一一九○）除淮南东路运判兼提刑，以事贬知庐州。召除大理少卿。宁宗即位，除吏部尚书兼给事中。以谄事韩侂胄，嘉泰二年（一二○二）拜参知政事，进知枢密院兼参政。韩败，降两官，泉州居住。嘉定二年卒。